stanford-oval/wikipedia huggingface dataset:
Tro Bro Leon
Voittajat

| Vuosi | Voittaja | Toinen | Kolmas |  |
| --- | --- | --- | --- | --- |
| 1984 |  Bruno Chemin |  Jean-Jacques Lamour |  Marcel Richeux |  |
| 1985 |  Bruno Chemin |  Hubert Graignic |  Dominique Le Bon |  |
| 1986 |  Philippe Dalibard |  Jean-Jacques Lamour |  Marc Hibou |  |
| 1987 |  Dominique Le Bon |  Philippe Beau |  Jean-Jacques Lamour |  |
| 1988 |  Philippe Dalibard |  Stéphane Piriac |  Dominique Le Bon |  |
| 1989 |  Philippe Dalibard |  Serge Oger |  Bertrand Sourget |  |
| 1990 |  Marc Hibou |  Philippe Dalibard |  Emmanuel Mallet |  |
| 1991 |  William Milloux |  Loïc Le Flohic |  Xavier Brissaud |  |
| 1992 |  Jaan Kirsipuu |  Jean-Louis Conan |  Jean-Marc Barbé |  |
| 1993 |  Jean-Philippe Rouxel |  Michel Lallouët |  Francis Urien |  |
| 1994 |  Stéphane Pétilleau |  Serge Oger |  Jean-Jacques Lamour |  |
| 1995 |  Camille Coualan |  Philippe Le Barbier |  Sylvain Desbois |  |
| 1996 |  Thierry Bricaud |  Francis Urien |  Walter Bénéteau |  |
| 1997 |  Frédéric Delalande |  Jean-Philippe Rouxel |  Franck Laurance |  |
| 1998 |  Frédéric Delalande |  Francis Urien |  Jean-Michel Thilloy |  |
| 1999 |  Jean-Michel Thilloy |  Ludovic Capelle |  Ludovic Auger |  |
| 2000 |  Jo Planckaert |  Samuel Sánchez |  Ludovic Capelle |  |
| 2001 |  Jacky Durand |  Erwin Thijs |  Eddy Lembo |  |
| 2002 |  Baden Cooke |  Walter Bénéteau |  Sébastien Hinault |  |
| 2003 |  Samuel Dumoulin |  Philippe Gilbert |  Didier Rous |  |
| 2004 |  Samuel Dumoulin |  Christophe Mengin |  Bert Scheirlinckx |  |
| 2005 |  Tristan Valentin |  Cédric Coutouly |  Michail Viktorovich Timoshin |  |
| 2006 |  Mark Renshaw |  Alexandre Usov |  Jean-Patrick Nazon |  |
| 2007 |  Saïd Haddou |  Sébastien Chavanel |  Christophe Diguet |  |
| 2008 |  Frédéric Guesdon |  Maxim Gourov |  Julien Belgy |  |
| 2009 |  Saïd Haddou |  Stéphane Bonsergent |  Lilian Jégou |  |
| 2010 |  Jérémy Roy |  Renaud Dion |  Lloyd Mondory |  |
| 2011 |  Vincent Jérôme |  Will Routley |  Arnold Jeannesson |  |
| 2012 |  Ryan Roth |  Benoît Jarrier |  Guillaume Boivin |  |
| 2013 |  Francis Mourey |  Johan Le Bon |  Anthony Geslin |  |
| 2014 |  Adrien Petit |  Flavien Dassonville |  Cédric Pineau |  |
| 2015 |  Alexandre Geniez |  Benoît Jarrier |  Florian Sénéchal |  |
| 2016 |  Martin Mortensen |  Peter Williams |  Florian Vachon |  |
| 2017 |  Damien Gaudin |  Frederik Backaert |  Benjamin Giraud |  |
| 2018 |  Christophe Laporte |  Damien Gaudin |  Jelle Mannaerts |  |
| 2019 |  Andrea Vendrame |  Baptiste Planckaert |  Emil Vinjebo |  |
2020: peruttu
| 2021 |  Connor Swift |  Piet Allegaert |  Baptiste Planckaert |  |
| 2022 |  Hugo Hofstetter |  Luca Mozzato |  Connor Swift |  |
| 2023 |  Giacomo Nizzolo |  Arnaud De Lie |  Nils Eekhoff |  |
| 2024 |  Arnaud De Lie |  Clément Venturini |  Pierre Gautherat |  |
Aiheesta muualla

Viralliset kotisivut
Tufillo

| Tufillo |
| --- | --- |
Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Ernano Marcovecchio
Pinta-ala:  
 – Kokonaispinta-ala:  21,44 km²
Väkiluku (31.12.2017):  390
 – Väestötiheys:  18 as./km²
Postinumero:  66050
Infobox OKVirheellinen NIMI-arvo: 
Tufillo on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 390 ihmistä vuonna 2017. Vuoden 2011 väestönlaskennan mukaan kunnassa oli 468 asukasta.
Tsukishima

Nishinaka-dōrin monjayaki-katu talvella
Tsukishima
Tsukishima (jap. 月島) on Tokion kaupunginosa Chūōn erillisalueella. Se sijaitsee Tokionlahteen 1800-luvun lopulla rakennetulla tekosaarella Sumidajoen suulla. Kaupunginosaa ympäröivät vesiväylät kolmelta sivulta, ja siellä on osin säilynyt Tokion vanhojen työläiskaupunginosien (shitamachi) ilmapiiri. Erityisesti Tsukishima tunnetaan okonomiyaki-pannukakkua muistuttavasta monjayaki-ruokalajista. Alueen nimenä Tsukishima voi viitata myös laajempaan kokonaisuuteen, johon kuuluvat Tsukishiman kaupunginosan lisäksi viereisillä Tokionlahden saarilla sijaitsevat Harumin, Kachidokin, Toyomichōn ja Tsukudan kaupunginosat.
Tsukishiman pinta-ala on 0,52 neliökilometriä. Kaupunginosa jakautuu neljään osa-alueeseen, jotka on numeroitu Tsukishima 1-chōme–Tsukishima 4-chōme. Niissä on yhteensä 16 902 asukasta (marraskuussa 2022). Kaupunginosan väestötiheys on siten noin 32 500 asukasta neliökilometrillä.
Historia

Tsukishiman alue oli alun perin Sumidajoen suiston kosteikkoa Tsukudajiman saaren edustalla. Meiji-kaudella vuodesta 1885 alkaen alue täytettiin ja yhdistettiin Tsukudajimaan. Saarelta Kōtōn suuralueelle johtava Aioibashi-silta valmistui vuonna 1893, ja sinne alkoi vähitellen sijoittua metalli- ja koneteollisuutta. Nimi ”Tsukishima” kirjoitettiin alun perin ’rakennettua saarta’ merkitsevin kirjoitusmerkein (築島). Tokionlahdella sijaitsi kuitenkin Tsuki no misaki -niminen (’kuunniemi’) Kuun katselupaikkana tunnettu alue, jonka mukaan Tokion kaupunginvaltuusto päätti nimetä uuden kaupunginosan. Nykyinen nimi tarkoittaakin ’kuusaarta’.
Ensimmäinen saarelta Tokion keskustan suuntaan Tsukijiin johtava silta, Kachidokibashi, avattiin vuonna 1940. 1900-luvun lopulta lähtien kaupunginosaan on rakennettu paljon korkeita asuinrakennuksia.
Kaupunkikuva ja rakennukset

Tsukishimaa ympäröi vesi kolmelta puolelta: luoteessa virtaa Sumidajoki, lounaassa lyhyt Tsukishimajoki ja kaakossa Asashion kanava. Koillisessa Tsukishima liittyy Tsukudan kaupunginosaan. Naapurikaupunginosia vesiväylien takana ovat Sumidajoen toisella puolella sijaitsevat Akashichō ja Tsukiji, Tsukishimajoen toisella puolella sijaitseva Kachidoki ja Asashion kanavan toisella puolella sijaitseva Harumi.
Kaupunginosa on rakennettu ruutukaavaan, ja sen läpi kulkee lounaasta koilliseen pääkatu Kiyosumi-dōri. Sen pohjoispuolella on samansuuntainen ostoskatu Nishinaka-dōri, jonka varrelle on keskittynyt monia monjayaki-ravintoloita.
Kawase Hasuin puupiirros Tsukishima no yuki, 1930
Tsukishiman vanhaa korttelialuetta
Kiyosumi-dōri
Tsukishiman metroaseman sisäänkäynti
Liikenne

Tsukishimaa palvelee kaksi Tokion metron linjaa: Tōkyō metron liikennöimä Yūrakuchō-linja ja Toei-metron liikennöimä Ōedo-linja. Molemmat linjat pysähtyvät Tsukishiman metroasemalla.
Aiheesta muualla

Kuvia tai muita tiedostoja aiheesta Tsukishima Wikimedia Commonsissa
Trevor Eve

Trevor Eve vuonna 2008 BAFTA-gaalassa.
Trevor Eve (s. 1. heinäkuuta 1951 Sutton Coldfield, Birmingham, Yhdistynyt kuningaskunta) on englantilainen näyttelijä, joka tuli tunnetuksi vuonna 1979 pääroolistaan rikossarjassa Shoestring. Hänet tunnetaan myös poliisipäällikkö Peter Boydin roolista BBC:n rikossarjassa Murhan jäljet (2000–2011).[lähde? ]
Eve voitti parhaan miesnäyttelijän Olivier-palkinnon vuonna 1981 ja parhaan miessivuosan Olivier-palkinnon vuonna 1997. Hän on näytellyt muun muassa National Theatressa. Eve 2010 Eve näytteli elokuvassa Aivan liian hotti, jossa näytteli myös hänen tyttärensä Alice Eve. Myös elokuvassa Trevor Even hahmo on tyttärensä näyttelemän hahmon isä. Hän näytteli yhtä päärooleista Minkä taakseen jättää -rikossarjan ensimmäisellä tuotantokaudella.[lähde? ]
Aiheesta muualla

Trevor Eve Internet Movie Databasessa. (englanniksi)
Trailhound

| Trailhound |
| --- | --- |

Avaintiedot
Alkuperämaa:   Englanti,  Iso-Britannia
Määrä:  harvinainen
Alkuperäinen käyttö:  vinttikoirakilpailut
Nykyinen käyttö:  harrastuskoira
FCI-luokitus:  ei
Ulkonäkö
Säkäkorkeus:  55–65 cm
Väritys:  useita
Trailhound (Trail Hound) on englantilainen koirarotu.
Ulkonäkö

Trailhound muistuttaa tietyiltä osin englanninkettukoiraa, mutta vahvan vinttikoiraperimän vuoksi sen kuono on terävämpi, raajat kevyemmät, ja rungoltaan se on kevyempi ja pienempi. Myös sen korvat ovat englanninkettukoiran korvia pidemmät. Rotu on lyhytkarvainen, pitkärunkoinen, lyhytkaulainen ja syvärintainen. Sen väritys vaihtelee ja säkäkorkeus on 55–65 cm.
Luonne ja käyttäytyminen

Trailhound on älykäs ja eloisa, sekä kettukoiraa nopeampi.
Alkuperä

Rotu polveutuu pointterista, whippetistä, englanninkettukoirasta, salukista ja englanninvinttikoirasta. Se jalostettiin tarkoituksena luoda tarpeeksi nopea rotu vinttikoirien ratakilpailuihin. Sitä esiintyy ainoastaan Luoteis-Englannissa läntisen Cumberlandin alueella.
Trailhoundeja lepäämässä mäenrinteellä.
Trailhoundeja vuodelta 1915.
Travis Zajac

| Travis Zajac |
| --- | --- |

Henkilötiedot
Syntynyt: 13. toukokuuta 1985 (ikä 39) Winnipeg, Manitoba, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  188 cm
Paino:  91 kg
Pelinumero:  19
Pelaajaura
Pääsarjaura:  2006–2021
Seurat:  New Jersey Devils   New York Islanders
NHL-varaus:  20. varaus, 2004 New Jersey Devils
Travis Zajac (s. 13. toukokuuta 1985 Winnipeg, Manitoba, Kanada) on kanadalainen entinen jääkiekkoilija, pelipaikaltaan keskushyökkääjä. Hänellä on ukrainalaiset sukujuuret. Hän laukoo oikealta. Zajac pelasi 15 kautta NHL-liigassa edustaen miltei koko uransa New Jersey Devilsiä.
New Jersey Devils varasi Zajacin vuoden 2004 NHL:n varaustilaisuudessa ensimmäisellä kierroksella varausvuorolla 20. Hän debytoi NHL:ssä 6. lokakuuta 2006 kun New Jersey kaatoi Carolina Hurricanesin 4–0. Zajac teki avausmaalinsa NHL:ssä seuraavana päivänä, kun Devils hävisi Dallas Starsille 3–1. Zajac on pelannut New Jerseyssä usein samassa hyökkäysketjussa Jamie Langenbrunnerin ja Zach Parisen kanssa. Fanit kutsuivat ketjua nimellä ZZ Pop. Parise pelasi hänen kanssaan jo Pohjois-Dakotan yliopiston jääkiekkojoukkueessa.
Huhtikuussa 2021 Devils kauppasi Zajacin ja Kyle Palmierin New York Islandersiin vaihdossa ensimmäisen kierroksen varausvuoroon vuoden 2021 varaustilaisuudessa, neljännen kierroksen varausvuoroon vuoden 2022 varaustilaisuudessa, A.J. Greeriin ja Mason Jobstiin. Syksyllä 2021 Zajac teki yksipäiväisen sopimuksen New Jersey Devilsin kanssa, jotta voisi lopettaa pelaajauransa Devilsin pelaajana.
Aiheesta muualla

Zajac New Jersey Devilsin kotisivulla
Zajac jatkoaika.comissa
Kanadan joukkue – Jääkiekon MM-kilpailut 2011
2 Schenn |
3 Phaneuf |
7 Scalzo |
8 Burns |
9 Kane |
14 Eberle |
15 Zajac |
16 Ladd |
17 Gragnani |
18 Neal |
19 Spezza |
20 Tavares |
22 Clutterbuck |
25 Stewart |
27 Pietrangelo |
28 Colaiacovo |
33 Methot |
34 Reimer |
40 Dubnyk |
45 Bernier |
50 Vermette |
53 Skinner |
61 Nash |
92 Duchene |
Valmentaja Hitchcock
Trophy (täsmennyssivu)

Trophy voi tarkoittaa jotain seuraavista:
palkinto
PlayStation Trophy, videopelien saavutukset
Trophy, vuoden 2017 dokumenttielokuva
Trophy, vuoden 2005 musiikkialbumi Made Out of Babies -yhtyeeltä
"Trophy", Bat for Lashesin single
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Trophy”, voi hakea sivunnimihaulla, laajalla sivunnimihaulla tai tekstihaulla.
Tropheryma whipplei

| Tropheryma whipplei> Tieteellinen luokittelu |
| --- | --- |
Kunta::  Bakteerit Eubacteria
Pääjakso::  Actinobacteria
Luokka::  Actinobacteria
Lahko::  Actinomycetales
Heimo::  Cellulomonadaceae
Suku::  Tropheryma
Laji::  whipplei
Kaksiosainen nimi
 Tropheryma whipplei  La Scola, 2001 
Katso myös
   Tropheryma whipplei Wikispeciesissä   Tropheryma whipplei Commonsissa 
Infobox OKNimi-testi OK: 
Tropheryma whipplei on grampositiivinen bakteeri, joka aiheuttaa vuonna 1907 ensi kertaa raportoitua Whipplen tautia. Bakteeri on aiemmin tunnettu nimellä Tropheryma whippelii.
Portsmouth (New Hampshire)

| Portsmouth |
| --- | --- |
 Portsmouthin toriaukio.

 Portsmouth
 Koordinaatit: 43°5′N, 70°46′W 
Valtio:  Yhdysvallat
Osavaltio:  New Hampshire
Piirikunta:  Rockingham
Väkiluku (2010):  20 779
 
 www.cityofportsmouth.com 
Infobox OKVirheellinen NIMI-arvo: 
Portsmouth on satamakaupunki Yhdysvaltojen New Hampshiren osavaltion kaakkoisosassa Piscataquajoen varrella. Kaupunki on perustettu vuonna 1623 ja sen asukasluku oli vuoden 2010 väestönlaskennan mukaan 20 779.
Maantiede

Portsmouth sijaitsee New Hampshiren osavaltion kaakkoisosassa Rockinghamin piirikunnassa Piscataquajoen varrella ja lähellä Atlantin valtameren rannikkoa. Piscataquajoen vastarannalla sijaitsee Mainen osavaltio ja Kitteryn kaupunki. Portsmouth on New Hampshiren ainoa satama ja yksi maailman syvimmistä satamista. Ympäröivällä alueella on kukkuloita.
Atlantti lämmittää alueen säätä talvisin. Kesät alueella ovat kuumia ja kosteita. Uusi Englanti tunnetaan mereltä saapuvista myrskyistään, joiden paikallinen nimitys on northeasters.
Historia

Nykyisen kaupungin alueen alkuperäisasukkaita eli intiaaneja olivat piscataquat. Vuonna 1623 siirtolaiset perustivat paikalle alun perin nimellä Piscataqua tunnetun kalastajakylän, jonka nimeksi myöhemmin tuli Strawbery Banke. Nykyisen nimensä paikka sai vuonna 1653 paikallisten asukkaiden ehdotuksesta. Vuonna 1679 paikasta tuli New Hampshiren siirtokunnan pääkaupunki. Kaupunki kasvoi ja kehittyi sen alkuaikoina etenkin sen syvän sataman ansioista. Telakkateollisuus kehittyi ennen Yhdysvaltain vapaussotaa ja jatkoi kasvuaan sodan jälkeen. Valtion omistama Portsmouth Naval Shipyard perustettiin vuonna 1801. Kaupungin rikastuneet kauppiaat rakennuttivat suuria kartanoita ja tukivat paikallista taide-elämää. Huomattava isku kaupungille oli kuitenkin osavaltion pääkaupungin siirto Concordeen vuonna 1808.
Yhdysvaltain sisällissodan jälkeen Portsmouth tuli tunnetuksi kenkätehtaista ja panimoista. Sähköinen katuvalaistus saatiin vuonna 1870 ja vuonna 1874 rakennettiin Little Bay-Dover -silta Piscataquajeon yli. Vuonna 1905 kaupungissa solmittiin Venäjän–Japanin sodan päättänyt Portsmouthin rauha. Etenkin toisen maailmansodan aikana Portsmouth Naval Shipyard oli huomattava sukellusveneiden rakennuspaikka. Vuonna 1953 valmistui ensimmäinen nykyiaikainen sukelusvene USS Albacore ja myöhemmin kaksi ensimmäistä ydinsukellusvenettä. Sukellusveneiden rakennuttaminen Portsmouthissa päättyi vuonna 1971. Vuonna 1953 kaupungin kupeeseen perustettiin Pease Air Force Base-lentotukikohta, jonka sulkeminen vyibba 1991 oli huomattava isku kaupungille. Kaupungin väkiluku on laskenut huomattavasti 1990- ja 2000-lukujen aikana, mutta samaan aikaan sen metropolialue on kasvanut. Sittemmin myös itse kaupungin väkiluku on ollut kasvussa.
Talous

Portsmouth on huomattavan maatalousalueen keskus. Kaupungissa on myös kevyttä teollisuutta, minkä lisäksi se on matkailukohde. Varsinaisesti naapurissa Mainen puolella sijaitseva Portsmouth Naval Shipyard on edelleen huomattava työnantaja paikallisille. Myös Portsmouthin satama on suuri työnantaja, jonka kautta tuodaan ja viedään huomattava määrä tavaraa vuosittain.
Kotitalouksien keskimääräiset vuosittaiset ansiot Portsmouthissa aikavälillä 2013–2017 olivat 72 384 Yhdysvaltain dollaria ja henkilöä kohden 47 836 dollaria. 6,9 % väestöstä eli köyhyysrajan alapuolella.
Väestö

Portsmouthin asukasluku oli vuoden 2010 väestönlaskennan mukaan 20 779 ja vuoden 2018 arvion mukaan 21 896. Kaupungin asukkaista 88,1 % oli taustaltaan valkoisia, 2,8 % afroamerikkalaisia, 0,1 % intiaaneja, 2,9 % latinoja mistä tahansa rodusta ja 5 % aasialaisia. 9,7 % kaupungin asukkaista puhui kotonaan jotakin muuta kieltä kuin englantia ja 6,6 % kaupungin asukkaista oli syntynyt ulkomailla.
Kulttuuri

Portsmouthin historiallisia kohteita ovat esimerkiksi Yhdysvaltain laivastossa vaikuttaneen John Paul Jonesin, kirjailija Thomas Bailey Aldrichin ja new Hampshiren kuvernööri John Langdonin kotitalot. Wentworth-Coolidgen kartano muutaman kilometrin päässä kaupungista oli aikanaan New Hampshiren siirtokunnan kuvernöörin talo. Strawbery Banke Museum käsittää joukon entisöityjä rakennuksia,joista vanhimmat ovat vuodelta 1695.
Aiheesta muualla

Kuvia tai muita tiedostoja aiheesta Portsmouth (New Hampshire) Wikimedia Commonsissa
Näkymä kohti keskustaa.
Portsmouth postikortissa vuoden 1906 paikkeilta.
Strawbery Banke Museum.
Tsukiji

Näkymä Tsukijin kalatorille vuonna 2007
Tsukiji
Tsukiji (jap. 築地) on Tokion kaupunginosa Chūōn erillisalueella. Se sijaitsee erillisalueen eteläosassa Sumidajoen oikealla rannalla. Tsukiji tunnetaan etenkin Tsukijin kalatorista, joka oli Tokion tärkein merenelävien kauppapaikka. Kalatori siirrettiin Toyosun kaupunginosaan vuonna 2018, mutta sen ympäristössä on edelleen tori- ja ravintolatoimintaa. Alueella sijaitsevat esimerkiksi myös Asahi shinbun -sanomalehden toimitalo ja suuri syöpäsairaala.
Tsukijin pinta-ala on 1,01 neliökilometriä. Kaupunginosa jakautuu seitsemään osa-alueeseen, jotka on numeroitu Tsukiji 1-chōme–Tsukiji 7-chōme. Niissä on yhteensä 9 260 asukasta (marraskuussa 2022). Kaupunginosan väestötiheys on siten noin 9 170 asukasta neliökilometrillä.
Historia

Nimi ”Tsukiji” viittaa täyttömaahan. Aluetta ryhdyttiin valtaamaan Tokionlahdelta vuoden 1657 Meireki-suurpalon jälkeen. Edo-kaudella 1600–1800-luvuilla siellä sijaitsi etenkin sotilasluokan residenssejä: aiemman kalatorin paikalla oli Kansei-uudistuksista vastuussa olleen daimion Matsudaira Sadanobun asuintalo laajoine puutarhoineen. Yhteen alueen residensseistä Fukuzawa Yukichi perusti koulun, josta kehittyi myöhemmin Keiō-yliopisto. Bakumatsun eli sotilashallinnon loppukauden aikaan vuonna 1868 lähettyville perustettiin ulkomaalaisten asuinalue (gaikokujin kyoryūchi), jonka myötä Tsukijiin rakennettiin Japanin ensimmäinen länsimaalaistyylinen hotelli Tsukiji hoteru-kan. Kaupunginosaan virtasi länsimaista kulttuuria ja siitä tuli myös kansainvälisen politiikan näyttämö.
Meiji-restauraation jälkeen osa Tsukijin alueesta otettiin Japanin asevoimien käyttöön, ja sitä pidetäänkin keisarillisen Japanin laivaston syntypaikkana. 1800-luvulla kaupunginosaan rakennettiin laivastoministeriö, telakka, Japanin laivastokorkeakoulu ja muita laivaston kouluja. Japanin rannikkovartioston toimintoja Tsukijissa oli aina vuoteen 2011 saakka. Vuoden 1923 suuren Kantōn maanjäristyksen jälkeen alueelle siirrettiin Nihonbashista kalatori, josta tuli Tsukijin kalatori, kaupungin tärkein ruoan tukkutori. Se toimi Tsukijissa vuoteen 2018 asti. Maanjäristys, sitä seuranneet kaupunkiuudistukset ja kalatorin siirto muuttivat Tsukijin kaupunkikuvaa radikaalisti, ja kuva länsimaisvaikutteisesta alueesta hiipui.
2000-luvulla kaupunginosan ilmettä ovat muuttaneet aiempaa korkeammat toimistorakennukset, joita on kohonnut alueelle etenkin Ōedo-metrolinjan aseman avaamisen jälkeen vuonna 2000.
Tsukiji hoteru-kan
Kuparilla verhoiltu, ”mainostauluarkkitehtuuria” edustava vanha liikerakennus
Kauppaa Tsukijin kalatorilla vuonna 2017
Tsukijin kalatorin alue torin siirron jälkeen vuonna 2019
Kaupunkikuva ja rakennukset

Tsukiji sijaitsee Sumidajoen oikealla rannalla lähes Tokionlahden suulla. Etelässä se rajautuu Hama-rikyūn keisarilliseen puutarhaan. Naapurikaupunginosia ovat lännessä Ginza, pohjoisessa Shintomi ja Akashichō sekä idässä Sumidajoen vastarannalla Tsukishima ja Kachidoki. Sumidajoen yli johtaa Tsukijista kaksi siltaa, Kachidokibashi ja Tsukiji-ōhashi. Aiemmin Tsukijin kalatorin käytössä ollut alue käsittää valtaosan kaupunginosan eteläosasta. Ginzan-vastaisella rajalla kulkee Tokion pääkaupunkimoottoritien haara.
Tsukijin nähtävyyksiin kuuluu Tsukiji Hongan-jin buddhalainen temppeli, jonka 1934 valmistunut päärakennus on rakennettu intialaiseen tyyliin. Temppeli on kuitenkin huomattavasti vanhempi, sillä se siirrettiin paikalle alun perin 1600-luvun Meireki-tulipalon jälkeen. Vaikka Tsukijin kalatoria ei enää ole, torin ulommalla markkina-alueella (Tsukiji jōgai-shijō) on edelleen lukuisia elintarvikkeita ja keittiötarpeita myyviä liikkeitä sekä kalaruokaa tarjoavia ravintoloita. Alueen nurkalla sijaitsee Namiyoke Inari-jinjan šintolainen pyhäkkö, joka on perustettu vuonna 1659.
Tsukijin muita merkittäviä rakennuksia ovat esimerkiksi Chūōn erillisalueen kaupungintalo, Tokion verotoimisto, Asahi shinbun -sanomalehden Tokion-toimitalo ja Japanin kansallisen syöpätutkimuskeskuksen sairaala.
Tsukijin kalatorin ulompaa markkina-aluetta
Tsukiji Hongan-jin buddhalainen temppeli
Kansallinen syöpäsairaala
Namiyoke Inari-jinjan šintolainen pyhäkkö
Liikenne

Tsukijia palvelee kolme Tokion metron linjaa. Tōkyō metron liikennöimä Hibiya-linja pysähtyy Tsukijin metroasemalla kaupunginosan keskellä, Tōkyō metron Yūrakuchō-linja taas Shintomin metroasemalla kaupunginosan pohjoisrajalla. Toei-metron liikennöimä Ōedo-linja vuorostaan käyttää Tsukijishijōn metroasemaa Tsukijin entisen kalatorin vieressä.
Aiheesta muualla

Kuvia tai muita tiedostoja aiheesta Tsukiji Wikimedia Commonsissa
Tsukiji.or.jp (japaniksi) (englanniksi) (kiinaksi)
Tutkiva tuomio

Tutkiva tuomio on seitsemännen päivän adventistien käsitys taivaassa parhaillaan käytävästä oikeudenkäynnistä, joka edeltää Jeesuksen paluuta (Ilm. 14:6–7, 14–20). Oikeudenkäynti alkoi adventistien uskon mukaan syksyllä vuonna 1844, kun Danielin ennustus 2300 profeetallisesta illasta ja aamusta täyttyi (Dan. 8:9–14). Sen on määrä päättyä armon ajan päättyessä (Ilm. 15:5–8). Tämän jälkeen maailma kokee Ilmestyskirjan seitsemän vitsausta ja Kristuksen toisen tulemisen eli paruusiaan kirkkaudessaan (Ilm. 16–19). Oikeudenkäynnissä paljastetaan kaikkien uskovien kohtalo eli taivaskelpoisuus alkaen Aadamista ja Eevasta aina viimeisten päivien kristittyihin saakka. Tutkivassa tuomiossa tuomarina ja puolustusasianajajana toimii Jeesus Kristus. Saatana on aina syyttänyt Jumalaa. Oikeudenkäynnin tarkoitus on osoittaa Jumalan oikeudenmukaisuus ja vanhurskaus suhteessa yksittäisten ihmisten kohdalla tehtyyn päätökseen pelastuksesta tai kadotuksesta. Sen tulokset osoittavat, ketkä ovat todellisia Jumalan lapsia ja Jeesuksessa oikeutettuja ikuiseen elämään, ja ketkä ovat vain nimellisesti kantaneet Jumalan lapsen nimeä olematta sitä todellisesti. Oikeudenkäynti käydään, jotta taivaallisilla olennoilla olisi mahdollisuus ymmärtää Jumalan päätökset ja niiden perusteet. Tämä taivaallinen oikeudenkäynti on adventistien mukaan osa Jeesuksen ylipapillista välitystyötä taivaan pyhäkössä (Hepr. 8:1–2).
Tämän adventisteille ainutlaatuisen käsityksen viimeisestä tuomiosta kristittyjen kohdalla kehittivät alkujaan Hiram Edson, O. R. L Crosier ja. F. B. Hahn tutkittuaan Raamattua ns. suuren pettymyksen jälkeen. He esittelivät ajatuksen suuremmalle adventistien joukolle, joka hyväksyi näkemyksen vuoden 1848 sapattiseminaareissa, joissa muodostettiin seitsemännen päivän adventistien perusluontaiset opinkohdat. Ellen G. White tuki tätä käsitystä Jeesuksen ylipappeudesta ja viimeisestä tuomiosta.
Tripwire

Tripwire voi tarkoittaa seuraavia:
Open Source Tripwire, tunkeilijan havaitsemisjärjestelmä
Tripwire, Lee Childin romaani
Tripwire, vuoden 1989 elokuva
Tripwire, ohjelmistoyhtiö
Tripwire Interactive, videopelien kehittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tripwire”, voi hakea sivunnimihaulla, laajalla sivunnimihaulla tai tekstihaulla.
Trainers’ House

| Trainers’ House Oyj |
| --- | --- |

Yritysmuoto:  Julkinen osakeyhtiö
Osake:  OMXH: TRH1V
Markkina-arvo:   7,8 milj. € (31.12.2018)
Perustettu:  12. kesäkuuta 1990
Toimitusjohtaja:  Arto Heimonen
Puheenjohtaja:  Jari Sarasvuo
Kotipaikka:  Helsinki, Suomi
Toiminta-alue:  Suomi
Toimiala:  konsultointi
Liikevaihto:   9,4 milj. € (2020)
Liikevoitto:   1,04 milj. € (2020)
Tilikauden tulos:   -2,9 milj. € (2020)
Henkilöstö:   116 (keskim. 2020)
Kotisivu:  www.trainershouse.fi
Infobox OKVirheellinen NIMI-arvo: 
Trainers’ House on suomalainen informaatioteknologia-, yritysvalmennus- ja markkinointiyritys. Trainers’ House aloitti toimintansa nimellä Writers’ Studio. Yhdistyttyään pörssiyhtiö Satama Interactiven kanssa vuoden 2007 lopulla yhtiön nimi muuttui nykyiseksi Trainers’ House Oyj:ksi. Trainers’ House Oyj:n osakkeet noteerataan Helsingin pörssissä.
Diili-televisio-ohjelman suomalaisessa versiossa ryhmä kilpailijoita tavoitteli ensimmäisellä kaudella Business Opportunity Directorin työpaikkaa Trainers’ Housessa.